ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી 30 જાન્યુઆરી, 2019ના રોજ સુરત અને દાંડીની મુલાકાત લેશે
પ્રધાનમંત્રી સુરત હવાઇમથક પર ટર્મિનલ ભવનના વિસ્તરણનો શિલાન્યાસ કરશે
પ્રધાનમંત્રી સુરતમાં ન્યુ ઇન્ડિયા કૉન્ક્લેવમાં ભાગ લેશે
રાષ્ટ્રીય મીઠા સત્યાગ્રહ સ્મારકનું લોકાર્પણ કરશે
પ્રધાનમંત્રી 30 જાન્યુઆરી, 2019ના રોજ સુરત અને દાંડીની મુલાકાત લેશે
પ્રધાનમંત્રી સુરત હવાઇમથક પર ટર્મિનલ ભવનના વિસ્તરણનો શિલાન્યાસ કરશે
પ્રધાનમંત્રી સુરતમાં ન્યુ ઇન્ડિયા કૉન્ક્લેવમાં ભાગ લેશે
રાષ્ટ્રીય મીઠા સત્યાગ્રહ સ્મારકનું લોકાર્પણ કરશે
પ્રધાનમંત્રી શ્રી નરેન્દ્ર મોદી 30મી જાન્યુઆરી, 2019ના રોજ ગુજરાતમાં સુરત અને દાંડીની મુલાકાત લેશે.
તેમની મુલાકાત દરમિયાન પ્રધાનમંત્રી સુરત હવાઇમથક પર ટર્મિનલ ભવનના વિસ્તરણનો શિલાન્યાસ કરશે, આ ટર્મિનલ ભવન 25,500 ચો.મી.માં ફેલાયેલું છે અને તેના ખર્ચનો અંદાજ રૂ. 354 કરોડ છે. તે ઇકો-ફ્રેન્ડલી અને ટકાઉ ભવન બની રહેશે તેમજ તે 1800થી વધુ મુસાફરોની હેરફેર ક્ષમતા ધરાવે છે. સુરત હવાઇમથક એર ટ્રાફિકની હેરફેર માટે તથા મુસાફરોની હેરફેર બાબતે અમદાવાદ અને વડોદરા પછી ગુજરાતનું ત્રીજા નંબરનુ સૌથી વ્યસ્ત હવાઇમથક છે.
માળખાગત સુવિધાઓનો વિકાસ એ સરકારની મહત્વપૂર્ણ પ્રાથમિકતાઓમાંની એક છે. સરકારે કેટલાંક ક્ષેત્રોમાં પહેલ હાથ ધરી છે અને ઉડ્ડયન ક્ષેત્ર તે પૈકીનું એક છે. ગુજરાતમાં નાગરિક ઉડ્ડયન ક્ષેત્રને મજબૂત કરવાની સાથે-સાથે તેની એર કનેક્ટિવિટીમાં પણ વધારો કરવામાં આવ્યો છે. તેમાં ઉડાન યોજના હેઠળ કંડલાથી મુંબઈની કનેક્ટિવિટી, પોરબંદરથી અમદાવાદ અને મુંબઈનો સમાવેશ થાય છે. રાજકોટનાં હિરાસરમાં ગ્રીનફીલ્ડ એરપોર્ટ વિકસાવવામાં આવ્યાં છે. આ ઉપરાંત અમદાવાદ અને વડોદરા મુકામે નવા એટીસી ટાવર/ટેકનિકલ ટાવરના બાંધકામનો સમાવેશ થાય છે.
સુરતમાં પ્રધાનમંત્રી ન્યુ ઇન્ડિયા યુથ કૉન્ક્લેવમાં યુવાનો સાથે વાર્તાલાપ કરશે. તે રસીલાબેન સેવંતીલાલ શાહ વિનસ હૉસ્પિટલનુ ઉદઘાટન કરશે અને તેની મુલાકાત લેશે.
પ્રધાનમંત્રી ત્યારબાદ ગુજરાતનાં નવસારી જિલ્લાનાં દાંડી જશે. અહિં તેઓ રાષ્ટ્રીય મીઠા સત્યાગ્રહ સ્મારકનું લોકાર્પણ કરશે. આ સ્મારકમાં મહાત્મા ગાંધી અને તેમની સાથે ઐતિહાસિક દાંડી પદયાત્રામાં સામેલ થયેલા 80 સત્યાગ્રહીઓની મૂર્તિઓ છે. આ સ્મારકમાં 1930ની ઐતિહાસિક મીઠાનાં સત્યાગ્રહ માટેની દાંડીયાત્રાની ઘટનાઓ અને કથાઓ દર્શાવતા 24 ભીંત ચિત્રો રજૂ કરવામાં આવ્યાં છે. પ્રધાનમંત્રી સ્મારકની મુલાકાત લેશે અને જાહેર સભાને સંબોધન કરશે.
1930ની દાંડી કૂચને મીઠાના સત્યાગ્રહ તરીકે પણ ઓળખવામાં આવે છે. આ ઘટનાને ભારતની આઝાદીની લડતનાં ઇતિહાસમાં સિમાચિન્હરૂપ ઘટના તરીકે ઓળખવામાં આવે છે. એ દિવસે બ્રિટીશ સરકાર સામે નાગરિક અસહકારની ચળવળ શરૂ કરવામાં આવી હતી. મહાત્મા ગાંધીની આગેવાની હેઠળ 80 સત્યાગ્રહીઓએ અમદાવાદનાં સાબરમતી આશ્રમથી દરિયા કાંઠે આવેલા દાંડી સુધીની 241 કિલોમીટર લાંબી કૂચ કરી હતી અને દરિયાના પાણીમાંથી બનેલું મીઠુ ઉપાડીને બ્રિટીશ સરકારે લાદેલા મીઠાના કાયદાનો ભંગ કર્યો હતો.
આ મહિને પ્રધાનમંત્રીની ગુજરાતની આ બીજી મુલાકાત છે. પ્રધાનમંત્રીએ અગાઉ તા. 19 જાન્યુઆરીના રોજ હજીરા ખાતે આર્મ્ડ સિસ્ટમ સંકુલનું લોકાર્પણ કર્યું હતું. તેમણે તા. 17 અને 18 જાન્યુઆરી 2019ના રોજ ગુજરાતમાં ગાંધીનગર ખાતે યોજાયેલા વાઇબ્રન્ટ ગુજરાત સમિટમાં પણ હાજરી આપી હતી.
NP/J.Khunt/GP/RP
(Visitor Counter : 209
માહિતી અને પ્રસારણ મંત્રાલય
ભારતીય આંતરરાષ્ટ્રીય ફિલ્મ મહોત્સવ ના સુવર્ણ જયંતી સંસ્કરણમાં લગભગ 250 ફિલ્મો પ્રદર્શિત થશે
પહેલી વાર દૃષ્ટિ સમસ્યાથી પીડિત લોકો માટે ઓડિયો વિવરણ સાથે ફિલ્મોનું પ્રદર્શન થશેઃ શ્રી પ્રકાશ જાવડેકર
50માં ઇફ્ફીમાં દાદાસાહેબ ફાળકે પુરસ્કાર વિજેતા શ્રી અમિતાભ બચ્ચન અભિનીત પસંદ કરેલી ફિલ્મો દર્શાવવામાં આવશેઃ કેન્દ્રીય મંત્રી
વર્ષ 2019માં આયોજિત 50માં ભારતીય આંતરરાષ્ટ્રીય ફિલ્મ મહોત્સવ માં 76 દેશોની 200 સર્વશ્રેષ્ઠ ફિલ્મો, 26 ફિચર ફિલ્મો અને 15 નોન-ફિચર ફિલ્મોનું ભારતીય પેનોરમા સેક્શન અંતર્ગત પ્રદર્શન થશે. આ સુવર્ણ જયંતી સંસ્કરણમાં લગભગ 10,000 લોકો અને ફિલ્મપ્રેમીઓ સામેલ થશે એવી આશા છે. કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરે આજે નવી દિલ્હીમાં તેની જાહેરાત કરી હતી.
કેન્દ્રીય મંત્રીએ એમ પણ કહ્યું હતું કે, IFFI પોતાની સુવર્ણ જયંતીની ઉજવણી કરી રહ્યું છે. તેમાં વિવિધ ભાષાઓની એવી 12 મુખ્ય ફિલ્મોનું પ્રદર્શન પણ 20 થી 28 નવેમ્બર સુધી થશે, જેમણે વર્ષ 2019માં 50 વર્ષ પૂર્ણ કર્યા છે.
શ્રી પ્રકાશ જાવડેકરે કહ્યું હતું કે, “દાદાસાહેબ ફાળકે પુરસ્કાર વિજેતા શ્રી અમિતાભ બચ્ચનનાં સિનેમામાં ઉત્કૃષ્ટ યોગદાનને સન્માનિત કરવામાં આવશે અને 50માં સંસ્કરણમાં તેમની પ્રભાવશાળી અને મનોરંજક ફિલ્મોની ઉજવણી એક પેકેજનાં માધ્યમથી કરવામાં આવશે.”
ભારતીય પેનોરમા IFFIનો એક મુખ્ય ભાગ છે, જે સર્વશ્રેષ્ઠ સમકાલીન ભારતીય ફિચર અને નોન-ફિચર ફિલ્મોનું પ્રદર્શન કરે છે. આ વર્ષે ફિચર ફિલ્મ જ્યૂરીની અધ્યક્ષતા પ્રસિદ્ધ ફિલ્મ નિર્માતા અને પટકથા લેખક શ્રી પ્રિયદર્શને કરી હતી. જ્યૂરીએ અભિષેક શાહ દ્વારા નિર્દેશિત ગુજરાતી ફિલ્મ ‘હેલારો’ની પસંદગી ભારતીય પેનોરમા 2019ની ઉદ્ઘાટન ફિચર ફિલ્મ તરીકે કરી છે.
નોન-ફિચર ફિલ્મ જ્યૂરીની અધ્યક્ષતા જાણીતા ડોક્યુમેન્ટ્રી ફિલ્મ નિર્માતા શ્રી રાજેન્દ્ર જાંગલેએ કરી હતી. જ્યૂરીએ આશિષ પાંડે દ્વારા નિર્દેશિત ફિલ્મ ‘નૂરેહ’ને ભારતીય પેનોરમા 2019ની ઉદ્ઘાટક નોન-ફિચર ફિલ્મ સ્વરૂપે પસંદગી કરી છે.
અહીં ફિચર અને નોન-ફિચર ફિલ્મોની યાદી જોડેલી છે.
(Visitor Counter : 244
પ્રધાનમંત્રીનું કાર્યાલય
પ્રધાનમંત્રીએ શ્રીલંકાના ચૂંટાયેલા રાષ્ટ્રપતિ શ્રી ગોતાબાયા રાજપક્ષને ટેલિફોન પર અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ શ્રીલંકામાં ચૂંટાયેલા રાષ્ટ્રપતિ શ્રી ગોતાબાયા રાજપક્ષને શ્રીલંકામાં ગઇકાલે યોજાયેલી રાષ્ટ્રપતિની ચૂંટણીમાં તેમના વિજય બદલ ટેલિફોન કરીને અભિનંદન પાઠવ્યા હતા.
ભારતના લોકો અને પોતાની શુભેચ્છાઓ પાઠવતા પ્રધાનમંત્રીએ વિશ્વાસ વ્યક્ત કર્યો હતો કે, શ્રી રાજપક્ષના સમર્થ નેતૃત્વ હેઠળ શ્રીલંકાના લોકો શાંતિ અને સમૃદ્ધિના માર્ગે વધુ પ્રગતિ કરશે અને ભારત તેમજ શ્રીલંકા વચ્ચે ભાઇચારો, સાંસ્કૃતિક, ઐતિહાસિક અને જનસાંસ્કૃતિક જોડાણમા હજુ પણ વધુ મજબૂતી આવશે. પ્રધાનમંત્રીએ શ્રીલંકાની સરકાર સાથે કામ કરવાની ભારતની પ્રતિબદ્ધતા યથાવત હોવાનો પુનરોચ્ચાર કર્યો હતો.
શ્રી રાજપક્ષે આ અભિનંદન પાઠવવા બદલ પ્રધાનમંત્રીનો આભાર માન્યો હતો. તેમણે પણ વિકાસ અને સુરક્ષા સુનિશ્ચિત કરવા માટે ભારત સાથે ખૂબ નિકટાપૂર્વક કામ કરવાની તૈયારી દર્શાવી હતી.
પ્રધાનમંત્રીએ શ્રી રાજપક્ષને વહેલી તકે તેમની અનુકૂળતાએ ભારતની મુલાકાત લેવા માટે નિમંત્રણ પાઠવ્યું હતું. તેમણે આ નિમંત્રણ સ્વીકાર્યું હતું.
RP
(Visitor Counter : 101
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 157.20 કરોડ લોકોને રસી આપવામાં આવી
ભારતમાં સક્રિય કેસનું ભારણ 16,56,341 થયું
સક્રિય કેસનું ભારણ હાલમાં 4.43% છે
સાજા થવાનો દર હાલમાં 94.27% નોંધાયો
છેલ્લા 24 કલાકમાં 1,51,740 દર્દીઓ સાજા થયા, કુલ વધીને 3,52,37,461 દર્દીઓ સાજા થયા
છેલ્લા 24 કલાકમાં ભારતમાં 2,58,089 નવા કેસ નોંધાયા
અત્યાર સુધીમાં ઓમિક્રોનના કુલ 8,209 કેસ સામે આવ્યા;ગઈકાલથી તેમાં 6.02 ટકાનો વધારો
દૈનિક પોઝિટિવીટી દર 19.65% પહોંચ્યો
સાપ્તાહિક પોઝિટિવીટી દર હાલમાં 14.41% છે
કુલ 70.37 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 13,13,444 ટેસ્ટ કરાયા
રાજ્ય મુજબ ઓમિક્રોનની સ્થિતિ
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
મહારાષ્ટ્ર
|
|
1,738
|
|
932
|
|
2
|
|
પશ્ચિમ બંગાળ
|
|
1,672
|
|
22
|
|
3
|
|
રાજસ્થાન
|
|
1,276
|
|
1,040
|
|
4
|
|
દિલ્હી
|
|
549
|
|
57
|
|
5
|
|
કર્ણાટક
|
|
548
|
|
26
|
|
6
|
|
કેરાલા
|
|
536
|
|
140
|
|
7
|
|
ઉત્તર પ્રદેશ
|
|
275
|
|
6
|
|
8
|
|
તેલંગણા
|
|
260
|
|
47
|
|
9
|
|
તામિલનાડુ
|
|
241
|
|
241
|
|
10
|
|
ગુજરાત
|
|
236
|
|
186
|
|
11
|
|
ઓડિશા
|
|
201
|
|
8
|
|
12
|
|
હરિયાણા
|
|
169
|
|
160
|
|
13
|
|
આંધ્ર પ્રદેશ
|
|
155
|
|
9
|
|
14
|
|
ઉત્તરાખંડ
|
|
93
|
|
83
|
|
15
|
|
મેઘાલય
|
|
75
|
|
10
|
|
16
|
|
પંજાબ
|
|
61
|
|
61
|
|
17
|
|
બિહાર
|
|
27
|
|
0
|
|
18
|
|
જે એન્ડ કે 
|
|
23
|
|
10
|
|
19
|
|
ગોવા
|
|
21
|
|
21
|
|
20
|
|
ઝારખંડ
|
|
14
|
|
14
|
|
21
|
|
મધ્યપ્રદેશ
|
|
10
|
|
10
|
|
22
|
|
આસામ
|
|
9
|
|
9
|
|
23
|
|
છત્તીસગઢ
|
|
8
|
|
8
|
|
24
|
|
એ એન્ડ એન ટાપુ
|
|
3
|
|
0
|
|
25
|
|
ચંદિગઢ
|
|
3
|
|
3
|
|
26
|
|
લદાખ
|
|
2
|
|
2
|
|
27
|
|
પુડુચેરી
|
|
2
|
|
2
|
|
28
|
|
હિમાચલ પ્રદેશ
|
|
1
|
|
1
|
|
29
|
|
મણિપુર
|
|
1
|
|
1
|
|
|
|
Total
|
|
8,209
|
|
3,109
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
પ્રધાનમંત્રીનું કાર્યાલય
પ્રધાનમંત્રીએ અમેરિકાની મોટી કંપનીઓના ગ્લોબલ સીઈઓ અને વરિષ્ઠ અધિકારીઓ સાથે બેઠક યોજી
પ્રધાનમંત્રી નરેન્દ્ર મોદીએ ન્યૂયોર્કમાં 20 ક્ષેત્રો સાથે સંબંધિત ઉદ્યોગનાં આંતરરાષ્ટ્રીય વડાઓ સાથે એક વિશેષ ગોળમેજી બેઠકમાં ચર્ચાવિચારણાની અધ્યક્ષતા કરી હતી. આ ચર્ચામાં સામેલ થયેલી કંપનીઓની કુલ સંયુક્ત સંપત્તિ 16.4 ટ્રિલિયન અમેરિકન ડોલર છે. એમાં ભારતમાં એમની સંપત્તિ 50 અબજ અમેરિકન ડોલર છે.
આ આયોજનમાં આઈબીએમની અધ્યક્ષા અને સીઇઓ સુશ્રી ગિન્ની રોમેટી, વૉલમાર્ટનાં અધ્યક્ષ અને સીઈઓ ડગ્લાસ મેકમિલન, કોકા કોલાનાં ચેરમેન અને સીઇઓ શ્રી જેમ્સ ક્વિન્સી, લૉકહીડ માર્ટિનના સીઈઓ સુશ્રી મોર્લિન હ્યુસન, જેપી મોર્ગનનાં ચેરમેન અને સીઇઓ શ્રી જેમી ડિમોન, અમેરિકન ટાવર કૉર્પોરેશનના સીઇઓ અને ભારત-અમેરિકા સીઇઓ મંચનાં ઉપાધ્યક્ષ શ્રી જેમ્સ ડી ટેસલેટ અને એપ્પલ, ગૂગલ, વીઝા, માસ્ટરકાર્ડ, થ્રીએમ, વૉરબર્ગ પિન્ક્સ, એઈસીઓએમ, રેથિયોન, બેંક ઑફ અમેરિકા, પેપ્સી જેવી કંપનીઓનાં વરિષ્ઠ અધિકારીઓ પણ સામેલ થયાં હતાં.
ડીપીઆઈઆઈટી અને ઇન્વેસ્ટ ઇન્ડિયા દ્વારા આયોજિત આ ચર્ચાવિચારણામાં કેન્દ્રીય વાણિજ્ય અને ઉદ્યોગ મંત્રી શ્રી પિયૂષ ગોયલ, ઉદ્યોગ અને આંતરિક વ્યાપાર સંવર્ધન વિભાગ તથા વિદેશ મંત્રાલયનાં વરિષ્ઠ અધિકારીઓ પણ ઉપસ્થિત હતાં.
સહભાગીઓએ વેપારવાણિજ્યની સરળતા અને અન્ય સુધારાઓની દિશામાં ભારતનાં પ્રયાસોની પ્રશંસા કરી હતી, જેનાં કારણે દેશમાં રોકાણકારો માટે અનુકૂળ વાતાવરણ ઊભું થયું છે. વ્યાપાર જગતનાં દિગ્ગજોએ વેપારવાણિજ્યની સરળતા પર ધ્યાન કેન્દ્રિત કરવા અને ભારતને રોકાણ માટે વધારે અનુકૂળ બનાવવા માટે મજબૂત નિર્ણયો લેવા માટે પ્રધાનમંત્રીની પ્રશંસા કરી હતી. ઉદ્યોગજગતનાં આગેવાનોએ એ વાતનો ઉલ્લેખ પણ કર્યો હતો કે, એમની કંપનીઓ ભારતની વિકાસગાથા પ્રત્યે પ્રતિબદ્ધ છે અને આ માટે ભારતમાં પોતાની કામગીરી વધારતી રહેશે.
આ સીઇઓએ ભારતમાં પોતાની વિશિષ્ટ યોજનાઓની ટૂંકમાં જાણકારી પણ આપી હતી અને કૌશલ્ય વિકાસ, ડિજિટલ ઇન્ડિયા, મેક ઇન ઇન્ડિયા, સમાવેશી વિકાસ, હરિત ઊર્જા અને નાણાકીય સમાવેશકતાની દિશામાં ભારતનાં પ્રયાસોમાં મદદ કરવા માટે પોતાની ભલામણો પણ રજૂ કરી હતી.
સીઇઓની ટિપ્પણીઓ પર પ્રતિક્રિયા આપીને પ્રધાનમંત્રીએ સતત રાજકીય સ્થિરતા, નીતિઓનાં પૂર્વાનુમાન અને વિકાસ તથા પ્રગતિશીલ નીતિઓ પર ભાર મૂક્યો હતો. તેમણે પર્યટન, પ્લાસ્ટિક રિસાઇકલિંગ અને વેસ્ટ મેનેજમેન્ટ તેમજ ખેડૂતો અને ખેતી માટે વધારે તક પેદા કરવા માટે એમએસએમઈ વ્યવસાયને વધારવાની પહેલ પર પણ ભાર મૂક્યો હતો. તેમણે કંપનીઓને ભારત સહિત દુનિયા માટે સમાધાન શોધવા અન્ય દેશોની સાથે ભાગીદારીમાં સ્ટાર્ટઅપ ઇન્ડિયા ઇનોવેશન પ્લેટફોર્મનો લાભ ઉઠાવવાનો આગ્રહ કર્યો હતો. તેમાં પોષણ અને વેસ્ટ મેનેજમેન્ટ જેવા પડકારજનક મુદ્દાઓ સામેલ છે.
DK/NP/J.Khunt/GP/RP
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
કેટલાક મીડિયા રિપોર્ટ્સ દ્વારા આરોગ્ય અને પરિવાર કલ્યાણ મંત્રાલયના ધ્યાનમાં એવી માહિતી આવી છે કે, ભારત સરકાર દ્વારા પૂરા પાડવામાં આવેલા વેન્ટિલેટર્સમાં બાઇલેવલ પોઝિટીવ એરવે પ્રેશર  મોડ ઉપલબ્ધના હોવાનો મુદ્દો ઉઠાવવામાં આવ્યો છે.
આરોગ્ય અને પરિવાર કલ્યાણ મંત્રાલય, દિલ્હીના GNCT સહિત રાજ્યો અને કેન્દ્ર શાસિત પ્રદેશોને પૂરા પાડવામાં આવેલા 'મેક ઇન ઇન્ડિયા’ વેન્ટિલેટર્સ ICUમાં ઉપયોગના ઉદ્દેશ્યથી છે. આ કોવિડ વેન્ટિલેટર્સ માટે ટેકનિકલ વિવરણો આરોગ્ય અને પરિવાર કલ્યાણ મંત્રાલયના મહા નિદેશક હેલ્થ સર્વિસિઝ ની અધ્યક્ષતામાં ડોમેન નોલેજ એક્સપર્ટ્સની એક ટેકનિકલ સમિતિ દ્વારા નિર્ધારિત કરવામાં આવ્યા છે જેના અનુરૂપ વેન્ટિલેટર્સની ખરીદી કરવામાં આવી છે અને તે પૂરા પાડવામાં આવ્યા છે. વેન્ટિલેટર્સની ખરીદી અને પૂરવઠામાં આ તમામ વિવરણોનું પાલન કરવામાં આવ્યું છે.
રાજ્યો અને કેન્દ્ર શાસિત પ્રદેશોને પૂરા પાડવામાં આવેલા વેન્ટિલેટર મોડેલ BEL અને AGVA ટેકનિકલ સમિતિ દ્વારા નિર્ધારિત વિવરણોને અનુરૂપ જરૂરિયાતોનું પાલન કરે છે. આ સસ્તા તેમજ ભારતમાં તૈયાર કરવામાં આવેલા વેન્ટિલેટર્સમાં BiPAP મોડ અને આવા અન્ય મોડ છે જેનો ઉલ્લેખ ટેકનિકલ વિવરણોમાં કરવામાં આવ્યો છે. આ વેન્ટિલેટર્સ યુઝર મેન્યુઅલ્સ તેમજ ફીડબેક ફોર્મ, જે અનિવાર્યપણે સુસ્પષ્ટતા સાથે રીફર કરવા જોઇએ, તે સાથે પૂરા પાડવામાં આવે છે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ ટેકનપુરમાં ડીજીપી/આઇજીપી પરિષદનાં સમાપન સમારંભને સંબોધન કર્યું
પ્રધાનમંત્રી શ્રી નરેન્દ્ર મોદીએ આજે ટેકનપુરમાં બીએસએફ અકાદમીમાં ડિરક્ટર જનરલ ઑફ પોલીસ અને ઇન્સ્પેક્ટર જનરલ ઑફ પોલીસની પરિષદનાં સમાપન સમારંભને સંબોધિત કર્યું હતું.
પ્રધાનમંત્રીએ યાદ કર્યું હતું કે, વર્ષ 2014થી અત્યાર સુધી પરિષદનાં આયોજન અને વ્યાપમાં ફેરફાર થયો છે. તેમાં આ પરિષદ વર્ષ 2014થી દિલ્હીની બહાર કોઈ સ્થળે યોજાઈ રહી છે. તેમણે આ પરિવર્તનને સુવિધાજનક બનાવવામાં માધ્યમ બનેલા અધિકારીઓની પ્રશંસા કરી હતી. પ્રધાનમંત્રીએ કહ્યું હતું કે, હવે પરિષદ વધારે પ્રાસંગિક બની છે, ખાસ કરીને દેશનાં પડકારો અને જવાબદારીઓનાં સંદર્ભમાં. તેમણે જણાવ્યું હતું કે, પરિષદના નવા બંધારણને પરિણામે ચર્ચાની ગુણવત્તામાં સુધારો થયો છે.
દેશની સુરક્ષા વ્યવસ્થા માટે જે કાર્ય કરવામાં આવી રહ્યા છે તેની સાથે સંબંધિત વ્યવસ્થાઓની પ્રશંસા કરી હતી. તેમણે જણાવ્યું હતું કે, જેઓ ઘણી વખત નકારાત્મક વાતાવરણમાં કામ કરે છે તેવા અધિકારીઓએ આજે એકત્ર થઇ નેતૃત્વ પ્રદાન કર્યું છે.
તેમણે જણાવ્યું હતું કે, છેલ્લાં થોડાં કલાકોમાં આ પરિષદમાં ચર્ચાવિચારણાનાં પરિણામે ફરી એક વખત પોલીસ દળનો ઉદ્દેશ સ્પષ્ટપણે વ્યાખ્યાયિત થઈ ગયો છે અને તેનાં અમલ માટે ઘણાં સંયોજન કે સંકલનની જરૂર છે. તેમણે કહ્યું હતું કે, આ પરિષદ ટોચનાં પોલીસ અધિકારીઓને સમસ્યાઓ અને પડકારો અંગે વધુ સંપૂર્ણ દ્રષ્ટિ આપવામાં મદદરૂપ થાય છે. તેમણે જણાવ્યું હતું કે, છેલ્લાં બે વર્ષમાં પરિષદમાં ઘણાં મુદ્દાઓ પર વિસ્તૃત ચર્ચા થઈ છે. તેમણે ઉમેર્યું હતું કે, આ વરિષ્ઠ પોલીસ અધિકીઓને સંપૂર્ણપણે નવો દ્રષ્ટિકોણ આપવામાં મદદરૂપ થશે.
આ પરિષદનું મહત્વ વધારવા પ્રધાનમંત્રીએ સૂચન કર્યું હતું કે, કાર્યકારી જૂથો મારફતે આખું વર્ષ ફોલો અપ થવું જોઈએ. આ સંદર્ભમાં તેમણે યુવા અધિકારીઓને સાંકળવાનાં મહત્ત્વ પર વિશેષ ભાર મૂક્યો હતો. તેમણે કહ્યું હતું કે, પરિષદની અસરકારકતામાં સુધારો કરવામાં મદદ મળશે.
પ્રધાનમંત્રીએ ગેરકાયદેસર નાણાકીય વ્યવહારો પર માહિતીને વધારે વહેંચવા વૈશ્વિક સ્તરે સર્વસંમતિ ઊભી થઈ હોવાનો ઉલ્લેખ કર્યો હતો અને કહ્યું હતું કે, આ સર્વસમંતિ ઊભી કરવામાં ભારતે મુખ્ય ભૂમિકા ભજવી હતી. તેમણે જણાવ્યું હતું કે, જેમ દુનિયાભરમાં ઉદારીકરણની સ્વીકાર્યતામાં વધારો થયો છે, તેમ સુરક્ષાનાં મુદ્દાઓ પર પણ રાજ્યો વચ્ચે વધારે ઉદારતાની જરૂર છે. તેમણે કહ્યું હતું કે, સુરક્ષા પસંદગીપૂર્વક કે એકલા હાથે હાંસલ ન થઈ શકે. તેમણે ભારપૂર્વક જણાવ્યું હતું કે, આપણે પરંપરાઓ તોડવી પડશે અને રાજ્યો વચ્ચે માહિતીની વહેંચણી દરેક રાજ્યને વધારે સુરક્ષિત બનાવી શકે છે. તેમણે ઉમેર્યું હતું કે, “આપણે એસેમ્બલ એકમ તરીકે નહીં, પણ ઓર્ગેનિક એકમ તરીકે કામ કરવું જોઈએ.”
પ્રધાનમંત્રીએ કહ્યું હતું કે, સાયબર સુરક્ષાની સમસ્યાનું સમાધાન તાત્કાલિક થવું જોઈએ અને તેને સૌથી વધુ પ્રાથમિકતા મળવી જોઈએ. આ સંદર્ભમાં તેમણે સોશિયલ મીડિયાનાં મહત્ત્વનો ઉલ્લેખ કર્યો હતો. તેમણે જણાવ્યું હતું કે, વધારે અસરકારકતા માટે સંદેશાઓની વહેંચણી સ્થાનિક ભાષાઓમાં થવી જોઈએ. પ્રધાનમંત્રીએ ઉદ્દામવાદ પર પણ સમસ્યાગ્રસ્ત વિસ્તારોનાં પિનપોઇન્ટ સુધી પહોંચવા ટેકનોલોજીનો ઉપયોગ કરવા વિનંતી કરી હતી.
પ્રધાનમંત્રીએ આઇબી અધિકારીઓને વિશિષ્ટ સેવા બદલ પ્રેસિડન્ટ્સ પોલીસ મેડલ્સ પણ એનાયત કર્યા હતાં. પ્રધાનમંત્રીએ તેમનાં સંબોધનમાં આઇબીનાં મેડલ વિજેતા અધિકારીઓને સેવામાં પ્રતિબદ્ધતા અને કટિબદ્ધતા બદલ અભિનંદન પાઠવ્યાં હતાં તથા તેમની પ્રશંસા કરી હતી.
આ પ્રસંગે કેન્દ્રિય ગૃહ મંત્રી શ્રી રાજનાથ સિંહ અને રાજ્ય કક્ષાનાં ગૃહમંત્રીઓ શ્રી હંસરાજ આહિર અને શ્રી કિરન રિજીજુ ઉપસ્થિત હતાં.
J.khunt/GP/RP
(Visitor Counter : 155
પ્રધાનમંત્રીનું કાર્યાલય
પ્રધાનમંત્રી શ્રીએ ઉપરાષ્ટ્રપતિ સાથે મુલાકાત કરી
પ્રધાનમંત્રી શ્રી નરેન્દ્ર મોદીએ ભારતના ઉપરાષ્ટ્રપતિ શ્રી જગદીપ ધનખડ સાથે મુલાકાત કરી હતી.
પ્રધાનમંત્રીશ્રીએ ટ્વીટ કર્યું;
"ઉપપ્રમુખ શ્રી જગદીપ ધનખડજી સાથે મુલાકાત કરી."
SD/GP/JD
(
મંત્રીમંડળ
મંત્રીમંડળે દાદર અને નગર હવેલી તથા દમણ અને દીવના વિલયને ધ્યાનમાં રાખીને ચીજવસ્તુઓ અને સેવાવેરો, મૂલ્ય સંવર્ધિત વેરો અને એક્સાઇઝ ડ્યુટીનું સમાધાન કરવા કાયદાઓમાં સંશોધનો/વધારો/ઘટાડો કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં ચીજવસ્તુ અને સેવા વેરા , મૂલ્ય સંવર્ધિત વેરા  અને રાજ્ય ઉત્પાદન વેરાનું સમાધાન કરવા નીચેના કાયદા અને ધારાઓમાં સંશોધન/વધારો/ઘટાડો કરવાની અને દમણને હેડક્વાર્ટર બનાવવાની મંજૂરી આપવામાં આવી છે.
- કેન્દ્રીય ચીજવસ્તુ અને સેવા વેરો ધારો, 2017 ને કેન્દ્રીય ચીજવસ્તુ અને સેવા વેરો  ધારો, 2020 સ્વરૂપે સંશોધિત કરવામાં આવે.
- કેન્દ્રશાસિત પ્રદેશ ચીજવસ્તુ અને સેવા વેરા ધારા, 2017 ને કેન્દ્રશાસિત પ્રદેશ ચીજવસ્તુ અને સેવા વેરો  ધારો, 2020 સ્વરૂપે સંશોધિત કરવામાં આવે.
- દાદર અને નગર હવેલી મૂલ્ય સંવર્ધન કર વિનિયમ, 2005 ને દાદર અને નગર હવેલી તથા દમણ અને દીવ મૂલ્ય સંવર્ધન કર  ધારા, 2020 સ્વરૂપે સંશોધિત કરવામાં આવે.
- દમણ અને દીવ મૂલ્ય સંવર્ધન કર વિનિયમ, 2005 ને રદ કરીને એને સ્થાને દમણ અને દીવ મૂલ્ય સંવર્ધન વેરો  વિનિયમ, 2020 સ્થાપિત કરવામાં આવે.
- ગોવા, દમણ અને દીવ ઉત્પાદન વેરો ધારો, 1964 ને દાદર અને નગર હવેલી તથા દમણ અને દીવ ઉત્પાદન વેરા  ધારા, 2020 સ્વરૂપે સંશોધિત કરવામાં આવે.
- દાદર અને નગર હવેલી ઉત્પાદન વેરા ધારો, 2012 ને રદ કરીને એની જગ્યાએ દાદર અને નગર હવેલી ઉત્પાદન વેરો  ધારો, 2020 સ્થાપિત કરવામાં આવે.
- દમણને કેન્દ્રશાસિત પ્રદેશ દાદર અને નગર હવેલી તથા દમણ અને દીવનું હેડક્વાર્ટર બનાવવામાં આવ્યું છે.
આ સુધારાઓથી સંયુક્ત કરવેરા સત્તામંડળો, કાર્યમાં પુનરાવર્તનમાં ઘટાડો અને વહીવટી દક્ષતામાં સુધારો થશે, જેથી નાગરિક સેવાઓને શ્રેષ્ઠ રીતે પૂરી પાડીને ‘લઘુતમ સરકાર, મહત્તમ વહીવટી’ને પ્રોત્સાહન મળશે. એનાથી જીએસટી, વેટ અને રાજ્ય ઉત્પાદન કર સાથે સંબંધિત કાયદાઓમાં વધારે સમાનતા લાવવામાં મદદ મળશે. એનાથી બાકી નીકળતી રકમ વસૂલ કરવા સહિત જીએસટી વેરો, વેટ અને રાજ્ય ઉત્પાદન કરની વસૂલાત અને સંગ્રહમાં કાયદાકીય જટિલતાઓ અટકાવવામાં પણ મદદ મળશે. આ ઉપરાંત કથિત સંશોધનથી કરવેરા સાથે સંબંધિત નિયમોમાં સમાનતા આવશે તેમજ કાયદાકીય વ્યવસ્થાઓ વધારે મજબૂત થશે.
દાદર અને નગર હવેલી તથા દમણ અને દીવના કેન્દ્રશાસિત વહીવટી તંત્રોએ રાજકોષમાં બચત કરવા અને કરવેરા સત્તામંડળોની રોજિંદી કાર્યપ્રણાલીમાં સમાનતા, સ્થિરતા અને સાંમજસ્ય સુનિશ્ચિત કરવા ઉપરાંત બંને કેન્દ્રશાસિત પ્રદેશોના લોકો માટે ‘લઘુતમ સરકાર, મહત્તમ વહીવટી’ના વિઝનને હાંસલ કરવા એક મોટું પગલું લીધું છે. આ ચીજવસ્તુ અને સેવા વેરો , મૂલ્ય સંવર્ધિત કર  અને ઉત્પાદન વેરા સાથે સંબંધિત કલમોમાં સંશોધન/વિસ્તાર/અમલ તથા દાદર અને નગર હવેલી તથા દમણ અને દીવના 26/01/2020ની નિર્ધારિત તારીખના વિલયને ધ્યાનમાં રાખીને દમણને કેન્દ્રશાસિત પ્રદેશ દાદર અને નગર હવેલી તથા દમણ અને દીવનું મુખ્યાલય બનાવીને હાંસલ કરવામાં આવ્યું છે.
NP/RP/DS
(Visitor Counter : 113
પ્રવાસન મંત્રાલય
પ્રવાસન મંત્રાલય સ્થાનિક અને વૈશ્વિક બજારોમાં પ્રચાર અભિયાન હાથ ધરીને ભારતના સાત મુક્તિ સ્થળો ને પ્રોત્સાહન આપશે
પ્રવાસન મંત્રાલય, અન્ય બાબતો સાથે, ભારતના પ્રવાસન સ્થળોને પ્રોત્સાહન આપે છે, જેમાં સર્વગ્રાહી રીતે સપ્ત મોક્ષ પુરી , જેમ કે, અયોધ્યા, મથુરા, માયા , કાશી , કાંચી અવંતિકા , પુરી  અને દ્વારવતી નો સમાવેશ થાય છે. તે દેશના વિવિધ પ્રવાસન સ્થળો અને ઉત્પાદનોને પ્રમોટ કરવા માટે ઇલેક્ટ્રોનિક, પ્રિન્ટ અને ડિજિટલ મીડિયા દ્વારા સ્થાનિક અને વૈશ્વિક બજારોમાં પ્રચાર અભિયાન હાથ ધરે છે. અધિકૃત વેબસાઈટ દ્વારા તેમજ મંત્રાલયના સોશિયલ મીડિયા હેન્ડલ્સ દ્વારા વધુ પ્રમોશન પણ કરવામાં આવે છે.
વધુમાં, પર્યટન મંત્રાલય સંબંધિત રાજ્ય સરકારો/કેન્દ્રશાસિત પ્રદેશો  સાથે પરામર્શ કરીને ઓળખાયેલ તીર્થસ્થાનો અને હેરિટેજ સ્થળોના સંકલિત વિકાસના ઉદ્દેશ્ય સાથે 'રાષ્ટ્રીય મિશન ઓન પિલગ્રિમેજ રિજુવેનેશન એન્ડ સ્પિરિચ્યુઅલ, હેરિટેજ ઓગમેન્ટેશન ડ્રાઇવ ' યોજના હેઠળ નાણાકીય સહાય પૂરી પાડે છે.
પ્રવાસન માળખાના વિકાસ માટે સ્વદેશ દર્શન અંતર્ગત નાણાકીય સહાય પણ આપવામાં આવે છે. સ્થળોની ઓળખ મુખ્યત્વે રાજ્ય સરકારો/યુટી એડમિનિસ્ટ્રેશનનો વિશેષાધિકાર છે. ભંડોળની ઉપલબ્ધતા, યોગ્ય વિગતવાર પ્રોજેક્ટ અહેવાલો સબમિટ કરવા, યોજનાની માર્ગદર્શિકાનું પાલન, અગાઉ બહાર પાડવામાં આવેલ ભંડોળનો ઉપયોગ વગેરેને આધીન પ્રોજેક્ટ્સને મંજૂરી આપવામાં આવે છે. ટકાઉ અને જવાબદાર પ્રવાસન સ્થળો અને દ્વારકાના વિકાસ માટે સ્વદેશ દર્શન યોજનાને SD 2.0માં સુધારી દેવામાં આવી છે. SD 2.0 હેઠળ વિકાસ માટે પસંદ કરવામાં આવ્યું છે.
આ જવાબ ગઈકાલે રાજ્યસભામાં ઉત્તર-પૂર્વ ક્ષેત્રના સંસ્કૃતિ, પર્યટન અને વિકાસ મંત્રી શ્રી જી કિશન રેડ્ડીએ આપ્યો હતો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168
પ્રધાનમંત્રીનું કાર્યાલય
ઉત્તર પ્રદેશના મુખ્યમંત્રીએ પ્રધાનમંત્રી શ્રી સાથે મુલાકાત કરી
ઉત્તર પ્રદેશના મુખ્યમંત્રી શ્રી યોગી આદિત્યનાથે આજે નવી દિલ્હીમાં પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રી કાર્યાલયે ટ્વિટ કર્યું;
"ઉત્તર પ્રદેશના મુખ્યમંત્રી, શ્રી @myogiadityanathએ પ્રધાનમંત્રી @narendramodi સાથે મુલાકાત કરી."
YP/GP/JD
(
સંરક્ષણ મંત્રાલય
ડીઆરડીઓએ જાહેર સ્થળોની અસરકારક સાફસફાઈ માટે ઉપકરણ વિકસાવ્યું
કોરોના વાયરસ વૈશ્વિક રોગચાળા સામે લડવા સ્વદેશી ઉપાયો શોધવા થઈ રહેલા સતત પ્રયાસો વચ્ચે ડીઆરડીઓએ વિવિધ કદના ક્ષેત્રોને સ્વચ્છ/સેનેટાઇઝ કરવાનું ઉપકરણ વિકસાવ્યું છે. અગ્નિ વિસ્ફોટ અને પર્યાવરણ સુરક્ષા કેન્દ્ર  દિલ્હીએ બે સેનેટાઇઝ ઉપકરણોના બે કન્ફિગરેશન વિકસાવ્યાં છે. આ અગ્નિદમન ઉપયોગિતા માટે વિકસિત ટેકનોલોજીથી અન્ય ઉત્પાદન છે.
પીઠ પર લગાવીને જગ્યાને સ્વચ્છ/સેનેટાઇઝ કરતું ઉપકરણ
દિલ્હી સ્થિત સીએફઈઈએસએ પોતાના ઔદ્યોગિક ભાગીદાર સાથે મળીને એક વહનીય સ્વચ્છ/સેનેટાઇઝ કરનાર ઉપકરણને વિકસાવ્યું છે, જેને શંકાસ્પદ વિસ્તારને સ્વચ્છ કરવા માટે એક ટકા હાઇપોક્લોરાઇટ  દ્રાવણ સાથે શુદ્ધિકરણ માટે છંટકાવ કરવા માટે ઉપયોગ કરી શકાય છે.
ઓપરેશનમાં સંકળાયેલા કર્મચારીઓ આ ઉપકરણને પીઠ પર લગાવીને સેનેટાઇઝ/સ્વચ્છતાનું કામ કરવા ઉપયોગ કરી શકે છે. આ સિસ્ટમ ઓછા દબાણ સાથે બે પ્રકારનાં તરલ પદાર્થ  સાથે મળીને કામ કરે છે, જેનાથી બહુ સારો ફુવારો પેદા થાય છે. આ સિસ્ટમ 300 ચોરસ મીટર સુધીના ક્ષેત્રને સ્વચ્છ અને ચેપમુક્ત બનાવવા સક્ષમ છે. એને હોસ્પિટલનાં રિસ્પેશન સેન્ટર, ડૉક્ટરનાં રૂમ, સામાન્ય નાગરિકો સાથે સંપર્કમાં રહેતી ઓફિસ, શેરી, રોડ, મેટ્રો અને રેલવે સ્ટેશન અને બસ ડેપો વગેરેને ડિસઇન્ફેક્ટ કરવા માટે ઉપયોગ કરી શકાય છે.
ટ્રોલી પર લગાવીને મોટા વિસ્તારને સ્વચ્છ/સેનેટાઇઝ કરતું ઉપકરણ
આ સંસ્થાએ પોતાના ઔદ્યોગિક ભાગીદાર સાથે મળીને એક ઉચ્ચ ક્ષમતાયુક્ત સ્વચ્છ/સેનેટાઇઝ કરનાર ઉપકરણને પણ વિકસાવ્યું છે. આ સિસ્ટમ ઓછા દબાણ સાથે એક તરલ પદાર્થ  સાથે કામ કરે છે, જેનાથી બહુ સારો ફુવારો પેદા થાય છે. આ સિસ્ટમ 3,000 ચોરસ મીટરના વિસ્તારને ડિસઇન્ફેક્ટ કરવામાં સક્ષમ છે. એમાં 50 લટરની ટેંક લગાવી શકાય છે અને એનાથી 12થી 15 મીટરના અંતર સુધી છંટકાવ કરી શકાય છે. આ હોસ્પિટલ, મોલ, એરપોર્ટ, મેટ્રો સ્ટેશન, આઇસોલેશન સેન્ટર, ક્વારન્ટાઇન સેન્ટર અને વધારે જોખમકારક ક્ષેત્રોને સ્વચ્છ/સેનેટાઇઝ કરવા માટે લાભદાયક છે.
દિલ્હી પોલીસને તાત્કાલિક ઉપયોગ કરવા માટે આ સિસ્ટમને બે ઉપકરણ મદદરૂપ થઈ રહ્યા છે. ઔદ્યોગિક ભાગીદાર દ્વારા આ ઉપકરણોને અન્ય સંસ્થાઓને પણ ઉપલબ્ધ કરાવી શકાય છે.
RP
(Visitor Counter : 144
પ્રધાનમંત્રીનું કાર્યાલય
નવાવર્ષના અવસરે પ્રધાનમંત્રીએ ટેલિફોન પર વાતચીત કરી
નવા વર્ષ નિમિત્તે, પ્રધાનમંત્રી શ્રી નરેન્દ્ર મોદીએ આજે શ્રી જીગ્મે ખેસર નામગેલ વાંગચક, કિંગડમ ઓફ ભુતાનના ધ્રુક ગ્યાલ્પો અને ભુતાનના પ્રધાનમંત્રીશ્રી લ્યોનશેન  લોટયે શેરીંગ, સાથે તેમજ રાષ્ટ્રપતિ ગોતાબાયા રાજપક્ષે અને શ્રીલંકાના પ્રધાનમંત્રી શ્રીમહિન્દા રાજપક્ષે, માલદીવના રાષ્ટ્રપતિ શ્રી ઇબ્રાહિમ મોહમ્મદ સોલીહ, બાંગ્લાદેશના પ્રધાનમંત્રી શ્રી.શેખ હસીના અને શ્રી નેપાળના પ્રધાનમંત્રી શ્રી કે.પી. શર્મા ઓલી, સાથે ટેલીફોન પર વાતચીત કરી હતી
પ્રધાનમંત્રીએ નેતાઓને ભારતના લોકો વતી અને તેમના વતી નવા વર્ષની શુભેચ્છાઓ પાઠવી. તેમણે ‘નેબરહુડ ફર્સ્ટ’ નીતિ પ્રત્યે ભારતની પ્રતિબદ્ધતા અને આ ક્ષેત્રમાં ભારતના બધા મિત્રો અને ભાગીદારો માટે શાંતિ, સલામતી, સમૃદ્ધિ અને પ્રગતિની દ્રષ્ટિ પર ભાર મૂક્યો.
ભૂટાનના રાજા સાથેની વાતચીતમાં પ્રધાનમંત્રીએ ગયા વર્ષની મહત્વપૂર્ણ સિદ્ધિઓ પર પ્રકાશ પાડ્યો હતો જેના પગલે ભારત અને ભૂટાન વચ્ચેના ખાસ સંબંધોને વધુ મજબૂતી પ્રદાન થઈ. પ્રધાનમંત્રીએ તેમની ભૂટાનની છેલ્લી મુલાકાત અને ત્યાંના લોકોના મળેલા પ્રેમ અને સ્નેહને પ્રેમથી યાદ કર્યા. તેમણે બંને દેશો વચ્ચે યુવા વિનિમય વધારવા પર પણ ભાર મૂક્યો. પ્રધાનમંત્રીએ એમ પણ જણાવ્યું હતું કે તેઓ રાજાની આગામી ભારત મુલાકાતની રાહ જોઈ રહ્યા છે.
શ્રીલંકાના રાષ્ટ્રપતિ શ્રી ગોતાબાયા રાજપક્ષે પ્રધાનમંત્રીની શુભકામનાઓની પ્રતિક્રિયા આપી અને વિશ્વાસ વ્યક્ત કર્યો કે ભારત અને શ્રીલંકા વર્ષ ૨૦૨૦માં તેમના મૈત્રીપૂર્ણ સંબંધોને આગળ વધારશે. બંને નેતાઓએ આ ધ્યેય માટે સાથે મળીને કામ કરવાની પ્રતિબદ્ધતાને પુનરાવર્તિત કરી.
શ્રીલંકાના પ્રધાનમંત્રીશ્રી મહિન્દા રાજપક્ષે સાથે વાત કરતાં પ્રધાનમંત્રીએ શ્રીલંકા સાથે ગાઢ અને વ્યાપક સહયોગને વધુ વિસ્તૃત કરવાની ભારતની પ્રતિબદ્ધતાને પુનરાવર્તિત કરી હતી. પ્રધાનમંત્રી રાજપક્ષાએ શુભેચ્છાઓનો સહર્ષ સ્વીકાર કરતાં બંને દેશો વચ્ચેના સંબંધોને વધુ મજબુત બનાવવાની ઇચ્છા વ્યક્ત કરી.
પ્રધાનમંત્રીશ્રી મોદીએ માલદીવના રાષ્ટ્રપતિ અને માલદીવના લોકોને તેમના વિકાસ માટેના તમામ પ્રયાસોમાં સફળતાઅંગે શુભેચ્છા પાઠવી છે. રાષ્ટ્રપતિ સોલીહે પ્રધાનમંત્રીની શુભેચ્છા ઓનો સહર્ષ સ્વીકાર કર્યો અને હાલના દ્વિપક્ષીય સહકારને વધારીને અને સાથે મળીને કામ કરવા માટે નવા ક્ષેત્રોની શોધખોળ કરીને ભારત સાથેના સંબંધોને વધુ ગાઢ અને મજબૂત બનાવવાની ઇચ્છા વ્યક્ત કરી.
પ્રધાનમંત્રી શેખ હસીના સાથે વાતચીત કરતાં પ્રધાનમંત્રી મોદીએ આંતરરાષ્ટ્રીય સ્તરે, આગામી ત્રણ વર્ષ માટે આવામી લીગના અધ્યક્ષ તરીકે ફરીથી ચૂંટાવા બદલ અભિનંદન પાઠવ્યા. પ્રધાનમંત્રીએ ભારતના બાંગ્લાદેશના ભૂતપૂર્વ હાઈ કમિશનર સૈયદ મુઆઝઝેમ અલીના અકાળ અવસાન પર પણ શોક વ્યક્ત કર્યો હતો. પ્રધાનમંત્રી એ 2019 માં ભારત-બાંગ્લાદેશ સંબંધોમાં થયેલી પ્રગતિની નોંધ લીધી હતી. તેમણે એમ પણ જણાવ્યું હતું કે બાંગબંધુની આગામી જન્મ-શતાબ્દી અને બાંગ્લાદેશ લિબરેશનના 50 વર્ષ, દ્વિપક્ષીય રાજદ્વારી સંબંધોને ભારતની પ્રગતિ માટે મહત્વપૂર્ણ લક્ષ્યો પૂરા પાડ્યા હતા. બાંગ્લાદેશ સાથેના સંબંધો તેમના સરકારની પ્રાથમિકતા છે.
પ્રધાનમંત્રી ઓલી સાથેની વાતચીતમાં પ્રધાનમંત્રીએ 2019 માં ભારત-નેપાળ સંબંધોની પ્રગતિ પર સંતોષ વ્યક્ત કર્યો હતો, જેમાં અનેક પ્રોજેક્ટ પૂરા થયા હતા. તેમણે મોતીહારી  - અમલેખગંજ  ની પેટ્રોલિયમ પેદાશોની પાઈપલાઈન વિક્રમી સમયમાં પૂર્ણ થવાની નોંધ લીધી. બંને નેતાઓએ વીડિયો કોન્ફરન્સ દ્વારા બિરાટનગરમાં ઇન્ટીગ્રેટેડ ચેક પોસ્ટ અને નેપાળમાં હાઉસિંગ પુનર્નિર્માણ પ્રોજેક્ટના પ્રારંભિક ઉદ્ઘાટન માટે પણ સંમત થયા હતા
NP/GP/DS
(Visitor Counter : 224